— 37 
nyainak buvárlatával foglalkozik, a londoni kir. földtani 
társulatot nehány héttel ezelőtt azon fontos tudósítással 
lepte meg, hogy a lösz Chinában sok helyütt 500 lábnyi 
vastagsággal bir. 
A negyedkori lerakodmány összetételében kétség¬ 
telenül legfontosabb tagja a lösz, mely nálunk szintúgy, 
valamint az al-dunai fejedelemségekben is, hatalmasan 
van kifejlődve. Mily álláspontot foglal el a negyedkori 
képletben, eziránt a nézetek mind ekkorig igen eltérők. 
De tekintettel azon roppant távolságra, melyben a 
mieinkkel hasonnemü viszonyok között előfordúl, jogosan 
azon következtetés vonható, miszerint keletkeztének té¬ 
nyezői világrészekre kihatván, az a nagy magyar meden- 
cze kitöltésében is főszereplő. 
Az elnyelő artézi kutak kérdése ezeknél fogva sür¬ 
gősen megkívánja, hogy az Alföld negyedkori képleté¬ 
nek összetétele mielőbb kimerítően tanulmányoztassék, 
mi pedig egyedül csak az általam tervezett kút fogana¬ 
tosítása által érhetőek Ekkor és csak is ekkor lehetend 
biztossággal a negyedkori képlet azon réteget kijelölni, 
mely valószínűleg az egész medencze alatt elterjedvén, az 
elnyelő kutak czéljának a legjobban megfelel. 
A költség, melyet tervezetem életbeléptetése meg¬ 
kíván, kétségen kívül nagy, sőt ha egy csőrakattal nem 
sikerülne a munkát bevégezhetni, s egy másik csÖrakat- 
nak szüksége adná magát elő, ezen költség még vagy 
50000 forinttal szaporodnék. Azonban tekintetbe véve 
azon roppant előnyöket, melyeket tervezetem kivitele 
kilátásba helyez, midőn általa mind az öntözési, mind 
az ármentesitési kérdés megoldása az Alföldre nézve 
hatalmasan elősegittetik, midőn kijelöltetik az irány, 
melynek követése mellett számtalan földbirtokos egyesü¬ 
lés utján földbirtokát az időjárás eshetőségei ellen biz¬ 
tosíthatja, midőn az Alföld települési viszonyainak megis¬ 
mertetése a földtan és bányászat czéljait a leghathatób- 
ban elősegíti, midőn tehát tervezetem keresztülvitele 
hazánk anyagi érdekeinek sok irányban való előmozdítását 
czélozza, azt Nagy méltóságod kegyes figyelmébe ajánlja: 
alázatos szolgája 
Zsigmondi/ Vilmos, s. k. 
Jegyzet. A 32-ik lapon 2) c) tétel alatt 6750 helyett 6570 frt, 
olvasandó. 
